Rikunarita-ORG/Wikinium huggingface dataset:
# Srjejźne mórjo

w1

| Srjejźne mórjo |
| --- |
|  Srjejźne mórjo z krajnymi granicami |
| **Geografija** |
| Połoženje | mjaz Pódpołnocneju Afriku, Pódpołdnjoweju Europu a Krotkozajtšneju Aziju |
| Koordinaty | 35° 0′ 0″ N, 18° 0′ 0″ O3518
 |
| Nutś běžece rěki | Atlantik, Marmarske mórjo, Nil, Ebro, Rhône, Cheliff, Po, a.w.d. |
| Pśibrjozne sedlišća | Algier, Barcelona, Athen, Tel Aviv, Alexandria, a.w.d. |
| Blisko lažece sedlišća | Kairo, Rom |
| **Daty** |
| Płoń | 2500000 |
| Wolumen | 4300000E9 |
| Dłymokosć |
| Pśerězna | 1500 |
| Maksimalna | 5267 |
| Kupow | Siciliska, Sardiniska, Cypern, Korsika, Kreta, Malta, Mallorca, pśilicecy nejmjenjej 4300 małkich kupow |
|

|  |  |  |
| --- | --- | --- |
|  | p • d • w |  |

 |

Kórta Srjejźnego mórja
**Srjejźne mórjo** jo mórjo, kótarež lažy na pódpołnocnej zemskej połkuli mjazy Europu, Afriku a Aziju.

Srjejźne mórjo ma płoninu 2,5 mio. km².

Na pódwjacor jo Srjejźne mórjo zwězane pśez Gibraltarski pśelew z Atlantiskim oceanom, na dłujkem zajtšu jo zwězane pśez Dardanele, Marmarske mórjo a Bosporus w dłujkem zajtšu z Carnym mórjom a na krotkem zajtšu jo zwězane pśez Suezski kanal z Cerwjenym mórjom a pótakem teke z Indiskim oceanom.

Na wódu nejbogatšej pśiběga Srjejźnego mórja stej Rhône w Francojskej a Nil w Egyptojskej. Mimo togo dośěgnjo wóda někotarych wjelikich pódzajtšnoeuropejskich rěkow pśez Bosporus Srjejźne mórjo, kaž na pśikład Dunaja, Dnjepra a Dona.

## Kupy

W srjejźnem mórju lažy wjele kupow, kótarež słušaju k rozdźělnym statam. Nejwětša kupa Srjejźnego mórja jo Siciliska.

## Pśibrjozne kraje

Pśibrjogi Srjejźnego mórja słušaju k cełkownje 21 krajam, wót togo wósym cłońskich statow Europskeje unije. Pśibrjozne kraje su w směrje casnika Špańska, Francojska, Monako, Italska, Słowjeńska, Chorwatska, Bosniska a Hercegowina, Carna Góra, Albańska, Grichiska, Turkojska, Syriska, Libanon, Israel, Egyptojska, Libyska, Tuneziska, Algeriska a Marokko. Mimo togo lažatej kupowej stata Malta a Cypriska w Srjejźnem mórju. W samym pódwjacorje se britiski teritorij Gibraltar namaka.

## Wótkaz

 **Commons: Srjejźne mórjo** – Zběrka wobrazow, widejow a audio-datajow
# Arabiska połkupa

Satelitowy wobraz Arabiskeje połkupy
**Arabiska połkupa** se wupśestrěwa na Bliskem pódzajtšu mjaz Aziju a Afriku.

## Geografija

Na pódwjacorje granicujo z Cerwjenym mórjom a Zalewom Akaby, na krotkem zajtšu z Arabiskim mórjom a na dłujkem zajtšu ze Zalewom Omana a Persiskim zalewom. Jogo płonina jo 2 780 000 km².

## Staty

* Saudi-Arabska
* Zjadnośone Arabiske Emiraty
* Jemen
* Oman
* Katar
* Kuwait
# Cerwjene mórjo

Kórta cerwjenego mórja
**Cerwjene mórjo** (arabiski البحر الأحمر *al-Bahr al-ahmar*; الخليج العربي *al-Chalīdž al-'arabī*, t.r. *Arabiski zaliw*; hebrejski ים סוף  *Jam suf*, rědko teke הים האדום *Ha-jam he-adom* ; Tigrinya ቀይሕ ባሕሪ *QeyH baHri* ) jo mórjo mjaz Afriku a Arabiskeju połkupu.

## Geografija

Granicujo na pódzajtšu ze Saudi-Arabskeju a Jemenom a na pódwjacorje ze Sudanom a Eritreju, na pódpołnocy a pódwjacorje z Egyptojskeju a na dłujkem zajtšu z Israelom a Jordaniskeju.

## Žrědło

* Weltatlas, Die Welt in Karten, ISBN 3-8336-0201-5, boki 69, 79, 124 (nim.)

## Wótkaz

 **Commons: Cerwjene mórjo** – Zběrka wobrazow, widejow a audio-datajow